WINMED ดึง “แอนนา เสืองามเอี่ยม” MUT22 รณรงค์สาวไทย ตรวจ HPV ทุกปี
WINMED จัดเวิร์คช็อป “A New Day” แลกเปลี่ยนความรู้เกี่ยวกับโรคมะเร็งปากมดลูก ดึง “แอนนา เสืองามเอี่ยม” Miss Universe Thailand 2022 ร่วมรณรงค์สาวไทย ตรวจ HPV ทุกปี
WINMED จัดเวิร์คช็อป “A New Day” แลกเปลี่ยนความรู้เกี่ยวกับโรคมะเร็งปากมดลูก ดึง “แอนนา เสืองามเอี่ยม” Miss Universe Thailand 2022 ร่วมรณรงค์สาวไทย ตรวจ HPV ทุกปี
4 ส.ค. 2565

บริษัท วินเนอร์ยี่ เมดิคอล จำกัด (มหาชน) หรือ WINMED ผู้จัดตั้ง A New Day แพลตฟอร์มศูนย์รวมความรู้และผลิตภัณฑ์เพื่อสุขภาพสตรี ร่วมกับผู้จัดเวทีการประกวด Miss Universe Thailand 2022  และ Universe is U 2022 จัดกิจกรรมเวิร์คช็อป แลกเปลี่ยนความรู้เกี่ยวกับโรคมะเร็งปากมดลูก และโรคที่สามารถติดต่อทางเพศสัมพันธ์ ให้แก่สาวงามผู้เข้าประกวดและทีมงาน
โดยภายในงาน ได้รับเกียรติจาก แอนนา เสืองามเอี่ยม ผู้คว้ามงกุฎ Miss Universe Thailand 2022  และ อาย กัญญารัตน์ หนูแก้ว รองอันดับ 2 เป็นผู้นำสาธิตการใช้ชุดเก็บเซลล์จากช่องคลอดด้วยตนเอง แบรนด์ AVA ที่ถูกต้อง เพื่อสามารถเป็นกระบอกเสียงถึงความร้ายแรงของโรคมะเร็งปากมดลูก รณรงค์ให้ผู้หญิงไทย หมั่นตรวจสุขภาพเป็นประจำทุกปี โดยเฉพาะการตรวจคัดกรองมะเร็งปากมดลูก และโรคที่ติดต่อทางเพศสัมพันธ์ หวังยกระดับและส่งเสริมสุขภาพผู้หญิงไทยให้ดีขึ้น พร้อมกล้าทำตามความฝัน จนสำเร็จอย่างที่หวังไว้เช่นเดียวกับพวกเธอ